Enda esimest postitust alustan kõige sagedasema küsimusega, millega minu poole pöördutakse. Kus küll saaks õppida fotograafiks?
#000000
Võimalusi on selleks tegevuseks tegelikult ju päris palju ning kõigepealt tuleks mõelda sellele, et miks seda soovitakse, kui palju on selleks ajaressurssi, millised on eelteadmised ja oskused (tase) ning muidugi ka see, et milline õppimismeetod on varem sobinud.
#000001
Laias laastus saab fotograafiaõpingud jagada kolmeks. Kõige käepärasem viis oleks õppida iseseisvalt lugedes kirjandust, vaadates videoloenguid ning vajutades hoogsalt enda kaameral nuppe. Teiseks saab valida endale sobiva lühiajalise fotokursuse (kas siis veebi vahendusel või niiöelda ise kohale tulles) ja kolmandaks saab minna kooli, et õppida juba fotograafia eriala. Järgnevas kirjeldangi kõiki neid erinevaid võimalusi veidi lähemalt.
#000002
Fotokursused pakuvad samuti head võimalust viia end kurssi fotomaailmas toimuvaga juhendaja näpunäidete toel. Vahel on see veidi kiirem ja ka tõhusam viis just alustajale huvilisele, sest nagu juba eelnevalt mainitud võib erinevates mõistetes orienteerumine ajada pildi küllaltki segamini. Fotokursustel on kõik see info, mida peaks iseseisvalt organiseerima juba juhendaja poolt ette ära struktureeritud ning vähem oluline ei ole kindlasti ka võimalus enda pingutustele tagasisidet saada ning lisaküsimusi küsida. Seetõttu on väga oluline leida just enda jaoks kõige sobivam kursus. Lähenemisi on väga erinevaid. Enamus koolitajaid pakuvad kindlasti üleüldist algajatele mõeldud fotograafiaga tutvumise koolitust, mis sobib kindlasti neile, kes näiteks ei ole kunagi veel katsetanud enda kaameral manuaalfunktsiooni võimalusi. Samuti tehakse eraldi koolitusi nii telefoniga kui ka digikompaktkaameraga (ilma vahetavate objektiivideta kaamera) pildistajatele. Sealt edasi tulevad juba spetsiifilisemad eraldi teemavaldkondade koolitused (välgu kasutamine, looduse-, portreede-, arhitektuuri- jms. pildistamine, fototöötlus ja kindlasti palju muud, mis hetkel esimese hooga ei meenu). Juba praktiseerivatele spetsialistidele pakutakse samuti erinevaid edasijõudnute koolitusi, kuid nende valik on kindlasti juba suurem ka interneti vahendusel. Lisaks fotokursustele tegutseb ka väga mitmeid fotoringe. Näiteks on igal ülikoolil oma fotoklubi, kuid piisavalt otsides leiab kindlasti mõne tegutseva huviliste rühma ka igaüks enda lähedalt piirkonnast. Fotoklubidega liitumine on mõnus võimalus asjaarmastajate seltskonnas enda oskusi täiendada ja koos huvitavaid projekte ette võtta.
#000004
Fotograafia eriala kutse-ning ülikoolis võimaldab kõike juba põhjalikumalt õppida. Eestis on fotograafiat võimalik õppida kolmes koolis. Keskkooli baasil kutsehariduse saab Tallinna Polütehnikumist (), rakenduskõrghariduse Tartu Kõrgemast Kunstikoolist ( ning kõrghariduse Eesti Kunstiakadeemiast ( Kõikides koolides on rõhuasetus veidi erinev ning seetõttu tuleks ennast enne otsuse tegemist kõikide õppekavadega hästi kurssi viia. Kool nõuab kindlasti eespoolkirjeldatuga võrreldes rohkem igapäevast tööd, kuid samas pakub ka võimalusi, mida lühemalt õppides ei saa. Suureks väärtuseks on näiteks ka kaasõpilased, kellega koos harjutamine on võimalus omaette. Kooli kandideerides peab kaaluma enda võimalusi päevases õppes koolis käia, sest kaugõppe võimalusi Eestis fotot õppida ei pakuta. Lisaks igapäevastele koolitundidele on ka iseseisva töö maht fotoõppes vägagi suur, sest sellel alal saab vaid harjutades meistriks. Samuti on kõikides nimetatud koolides fotograafia erialale konkurss üpris tihe ning seetõttu peaks olema juba näidata ka mõndasid näidispilte. Täpsemate vastuvõtutingimustega saab tutvuda juba koolide enda kodulehtedel.
#000005